ALPHAX วิ่ง 2% ลุ้นปี 65 รายได้โต 2 เท่า อสังหาฯ-กัญชงกัญชา-ไฟแนนซ์หนุน
ALPHAX พุ่งแรง 3% มาที่ 2.22 บ. ด้วยมูลค่าซื้อขาย 83.45 ลบ. ลุ้นปี 65 รายได้โต 2 เท่า อสังหาฯ-กัญชงกัญชา-ไฟแนนซ์หนุน โบรกฯ แนะ “สะสมลงทุน”
ALPHAX วิ่ง 2% มาที่ 2.20 บ. ลุ้นปี 65 รายได้โต 2 เท่า อสังหาฯ-กัญชงกัญชา-ไฟแนนซ์หนุน โบรกฯ แนะ “สะสมลงทุน”
14 ม.ค. 2565

ผู้สื่อข่าวรายงานว่า ราคาหุ้น บริษัท อัลฟ่า ดิวิชั่นส์ จำกัด (มหาชน) หรือ ALPHAX  ล่าสุด ณ เวลา 15:19 น. อยู่ที่ 2.20 บาท บวก 0.04 บาท หรือ 1.85% สูงสุดที่ 2.24 บาท ต่ำสุดที่ 2.16 บาท ด้วยมูลค่าซื้อขาย 117.88 ล้านบาท

ทั้งนี้ บล.เมย์แบงก์ ระบุในบทวิเคราะห์ (14 ม.ค.2565) แนะนำ “สะสมลงทุน” หุ้น ALPHAX โดยคาดกำไรปกติจะขยายตัวสู่ระดับ 221 ล้านาท แรงหนุนจากการรับรู้รายได้โครงการอสังหาฯ ผสานกับการ ต่อยอดในธุรกิจกัญชงที่เป็น New S-Curve เข้ามาช่วย เสริมตั้งแต่ไตรมาส 1/2565
ขณะที่ก่อนหน้านี้ นายธีร ชุติวราภรณ์ ประธานเจ้าหน้าที่บริหาร ALPHAX หรือเดิมคือ บริษัท โอเชี่ยน คอมเมิรช จำกัด (มหาชน) หรือ OCEAN เปิดเผยว่า ที่ประชุมคณะกรรมการ เมื่อวันที่ 10 มกราคม 2565 มีมติอนุมัติการเข้าทำรายการได้มาซึ่งสินทรัพย์โดยการซื้อหุ้นสามัญของบริษัท มหทุน โฮลดิ้ง จำกัด (MHTH) รวม 7,677,500 หุ้น มูลค่าที่ตราไว้หุ้นละ 10 บาท ในราคาซื้อขายประมาณหุ้นละ 26.240964 บาท ซึ่งคิดเป็นสัดส่วนร้อยละ 76.78 ของทุนจดทะเบียนของ MHTH จากบริษัท บี ริช โฮลดิ้ง จำกัด  ด้วยมูลค่าการเข้าทำรายการรวมเท่ากับ 201,465,000 บาท โดยวิธีการโอนกิจการทั้งหมด (Entire Business Transfer : EBT) ภายหลังการทำธุรกรรมดังกล่าว MHTH จะถือเป็นบริษัทย่อยของบริษัท และบริษัทฯจะถือหุ้นในสัดส่วน 76.78%
ส่วนภาพรวมการดำเนินธุรกิจในปี 2565  บริษัทฯ ตั้งเป้าหมายรายได้เติบโต 200% โดยจะมุ่งเน้นพัฒนาทั้ง 3 ธุรกิจ โดยธุรกิจอสังหาริมทรัพย์ เตรียมจะเปิดตัวโครงการที่เน้นไปทางแนวราบ และโครงการอาคารสำนักงานเพื่อเช่า คาดว่าในปีนี้จะมีการเปิดตัวโครงการทั้งหมด 4-5 โครงการ มูลค่ารวมประมาณ 10,000 ล้านบาท โดยยังคงมองหาที่ดินที่สามารถพัฒนา Product ที่ตอบโจทย์ความต้องการลูกค้าได้จริงๆ เช่น บ้านเดี่ยวและบ้านแฝดในพื้นที่นอกเมือง
ขณะที่ ธุรกิจกัญชง-กัญชา คาดว่าจะได้ใบอนุญาตการสกัดภายในไตรมาส 1/2565 และจะเร่งเปิดตัวลูกค้าที่เป็นพันธมิตร เพื่อเร่งวิจัยและพัฒนาสารสกัดให้พร้อมสำหรับเครื่องจักรขนาดใหญ่ที่เป็น Production scale ซึ่งที่จะเข้ามาในช่วงครึ่งปีหลัง
ส่วนธุรกิจไฟแนนซ์ที่ สปป.ลาว วางเป้าหมายเบื้องต้นไว้ว่าจะเข้าไปทำการตลาดให้มากขึ้น รวมทั้งขยายผลิตภัณฑ์อื่นๆ เช่น นาโนไฟแนนซ์ และ เครื่องใช้ไฟฟ้าเป็นต้น  ซึ่งคาดว่าในปีนี้จะมีการรับรู้รายได้จากบริษัท มะหะทุน เช่าสินเชื่อ มหาชน ซึ่งแต่ละปีจะมีกำไรจากการดำเนินงานไม่ต่ำกว่า 30 ล้านบาท